У змрочны час антыпольскага пераследу, закрыцця кляштараў і закрыцця каталіцкіх святыняў, пад сувой інтрыгаў, даносаў і афіцыйных петыцыяў, якімі мясцовыя праваслаўныя святары закідвалі магілёўскага губернатара Беклямішава і чальцоў Сіноду[26], працягвалася праца духоўнай і матэрыяльнай адбудовы “беларускай Чэнстаховы”. Першая распачалася непасрэдна пасля пажару, другая скончылася ў 1875 годзе паўторным асвячэннем касцёла. Напалеон Орда, які прыехаў тады ў Бялынічы, мог убачыць скончаную справу.